open-index/open-wikipedia-markdown huggingface dataset:
International CoCoa Farmers Organization

**International CoCoa Farmers Organization** anɛ lʋgʋr kanɛ ka ba da pinili bɛ Netherlands yʋʋm tasayi nɛ piinɛ anaasi ni kati waae nɛ kpaadib banɛ kuod cocoa bean da bɔɔd ye ba nyɛ suor kanɛ ka ba na laas tɛɛns-tɛɛns kpaadib ka ba nyaŋi sɔnsi ba tʋʋma nɔbigir yela. ICCFO bɔɔdim anɛ ye cocoa kpaadib na paam ban bɔɔd siel wʋsa ka li nyaŋi sʋŋi ba wʋsa ka ba tʋmi ba tʋʋma. ICCFO mɔr lʋga tɛɛns kɔnɔb kɔnɔb ni ka ba gɔsid kpaadib wan wʋʋ tʋsa kɔbisyuobʋ yela tʋʋma. Banɛ an kpɛɛmnamɛ tis ICCFO anɛ nidib piinɛ atan, yinnɛ wʋsa zie nɛ tɛɛns banɛ ka ba kuod cocoa yinnɛ. Banɛ paasi li pʋʋgin nɛ lin an siem wʋsa da yi paalʋ na ban da kɛŋ laasʋg kanɛ bɛ Hague yʋʋm tusayi nɛ piinɛnu, Fulumfug nwadig ni la.

## Pinilig
Kpaadib banɛ kuod cocoa nyaŋidi kɛt ka ba kpaadib taaba wʋsa paamid cocoa beans la. Linɛ ka ba mɔr cocoa maan ka buoni li ye chocolate tisid ligidi sia yʋʋm wʋsa anɛ naasaatɛŋ US ligidi Billion pisnii dunia wʋsa. Cocoa kpaadib sʋŋid bɛdigʋ ban nyaŋidi kuod cocoa ka gɔsidi li titua la. Amaa linɛ bɛ li pʋʋgin lɛɛ anɛ ye cocoa kpaadib la nɔɔr kuom pʋ tɔne laligida tɛɛns kɔnɔb kɔnɔb laasa banɛ ka ba laasidi pianad tʋʋm sieba yelaa, ka li anɛ ban da pʋ mɔr tuongatib ka ba na piana ba yela la.

Yʋʋm tusayi nɛ piinɛ anaasi, Sigir nwadig la ni ka ba da laas dunia wʋsa cocoa laasʋg, linɛ da bɛ Amsterdam tɛŋin la, cocoa kpaadib banɛ yi tɛɛns piinɛ yinnɛ laas kaŋa ni da siak ye ba pinil lʋgir kanɛ gɔsid cocoa kpaadib yela. Yʋʋm tusayi nɛ piinɛ anaasi, samanpiid nwadig la ni, lʋgir kanɛ zie li mɛŋ nyali gɔsid cocoa kpaadib yela ka ba buon International Cocoa Farmers Organization (ICCFO) da pinil ya, bɛ Netherlands ka ba kpɛɛmnam da nan anɛ biela saŋkan ka ba tuongat da an Warren Sako.

## Zinig paalig yela
Yʋʋm tusayi nɛ piinɛ anaasi saŋa la International CoCoa Farmers Organization(ICCFO) linɛ da bɛ Lelystad, tɛnpʋʋg titaar kanɛ paasa anaasi bɛ Netherlands, da yina nɔk International CoCoa Farmers Organization (ICCFO) kpɛnɛs wada pʋʋgin, ka yɔɔgi ba dɔpaaligi bɛ Africa sʋʋlim, Ivory Coast tɛŋin.

## Gbanvɛɛnsa
Notre Dame High School

Notre Dame High School (French: Lycée Notre Dame) anɛ pʋ'ab ma'a sakur kanɛ bɛ Fiapre kanɛ bɛ Bono Region , Ghana sʋ'ʋlʋm la.[1][2][3]

History

Notre Dame High School la da pin'ilnɛ nwadisa awai la ni dabisim pisi nɛ anii daar, yʋʋm 1987 la ni ( 28 September 1987).ka li da anɛ Sunyani catholic dimɛ da laaasi  yɔɔgi li. Ba da anɛ  Reverend James Kwadwo Owusu nɛ Notre Dame sakur la sisters nam la, Reverend Sister Dorez Mehrtens nɛ na'anam nɛ nidib wʋʋ pʋasada pistan nɛ ayɔpɔi banɛ yi Fiapre na.[4]

Ba da dɛŋim maal nɛ zin'ig sia yiiga kpiel nɛ  St. Patrick's Primary  nɛ Junior Secondary School ka di bɛ  Christ the King Cathedral kanɛ bɛ Sunyani nya'aŋ.

Sakur la tʋm ya nɛ pʋab banɛ an' sakur zugraan nam wʋʋ anaasi ka ba  gaad ka pʋ'a bama nii, atan da anɛ Sakura sisters. Yiiga Headmistress la da anɛ Rev. Sr. Joan Schaeffer, SSND ka o nyandɔl an' Rev. Sr. Mary Busson SSND. Pɛ'ɛs nɛ Rev.sisters nama ayi. Ba yʋʋda anɛ, Therese Nowakoski SSND and Sr. Dorothy Ann SSND nidib atan banɛ pɛsigi ba mɛŋi pɛ'ɛsi an' pa'anib.

Sakur bibis banɛ ka ba da dɛŋim nɔki ba la,  di ya'a da anɛ sakur titada la ni ba da na zan'ansi nɛ ba Ghana kpɛla. Gban'ar la da anɛ ba zieli di Fiapre pʋʋgin bɔzugɔ naab nɛ teŋin kpɛɛmnam la tis paalʋ ye ba mɛ amaa ligidi ka'alim zug da kɛ nɛ ka sakur la mɛɛb lɛb nya'aŋ ka ba yʋ'ʋn pin'il yʋʋm  1992 la ni,  ka yʋʋm 1996 la ba yɔɔg Notre Dame Girls Senior High  sakur la din yʋ'ʋn bɛ zin'ig sia nannanna la. 

Nin kanɛ da digil kugir ka pin'il mɛɛb la anɛ Rev. James Kwadwo Owusu,onɛ da an'  Bishop Roman Catholic Diocese, Sunyani yʋʋm  September 1996 la.

Sakur la zugraan da anɛ Rev. Sr. Joan Bellew SSND ka o nyandɔl an' Rev. Sr. Mary Leonora Tucker, SSND. Biis la kanl yʋ'ʋn da anɛ 197.

Sakur la zugraan kanɛ da dɔl   Rev. Sr. Joan Schaefer, SSND da bɔɔd ye o baŋ banɛ da pin'il sakur la banɛ an'  Rev. Sr. Joan Beltew, SSND, Rev. Sr. Vivian Zolleer, SSND, Miss Margaret Lucy Donkor da nɔk kpeŋ la tis  Rev. Sr. Carolyn Boisabi Anyega, SSND. Ka biis la kanl yʋʋm  2014/15 la daa anɛ  850.
Ghana Institute of Journalism

**University of Media, Arts and Communication-Institute of Journalism (UniMAC-IJ), dinɛ da an Ghana Institute of Journalism (GIJ), anɛ gɔmmina universiti dinɛ bɛ Ghana. Univesiti la anɛ lʋgʋr kɔn'ɔb- kɔn'ɔb wʋʋ merger Erstwhile [[Ghana]] Institute of Journalism, National Film and Television Institute, la'asi pin'il nɛ Ghana Institute of Languages. Zamisʋg zin'ig nwa paam suor yitnɛ [[National Accreditation Board]]****ni.**

UniMAC-IJ mɔr lʋga zamisʋg zin'ig bɛ Accra- Ringway, Osu nɛ North Dzorwulu.

UniMAC-IJ anɛ pʋ'ʋsʋm buudi bɛdigʋ Kristo dim dinɛ ka ba buon ye Christian Family (CCF)and has the GIJ chapter la, dinɛ ka ba maan pʋ'ʋsʋm anina.

## Chancellor and Vice Chancellor

The University is in the face of a transition

**The Richard McMillan Library**

## Programmes
The school runs Diploma, Bachelor of Arts, and Masters programmes.

* The Diploma Programme is a two-year programme consisting of communication, social sciences, and arts subjects.
* The Bachelor of Arts programme is a four-year programme with options of specializing in either Journalism or Public Relations.
* The Masters Programmes is a one-year programme with options to specialize in Public Relations, Journalism, Media Management, and Development Communication.
* A two-year B.A. in Communication Studies Top-Up Programme for Diploma graduates.

## Gbanvɛɛnsa
Koforidua Technical University

**Koforidua Technical University** yʋʋm pin'ilʋg anɛ 1997, di pɛ'ɛsnɛ Technical Univesitis piiga Ghana nwa kpɛla. Dinɛ nɔk yʋʋm 1999 la ni, di yis sakur biis banɛ mɔr HNDs bɛ Accountancy, (secretaryship and management studies), marketing, purchasing nɛ supply, statistics, nɛ computer science, ka nannana, di mɔr digrii pa'alʋg nam.

## Faculty of Business and Management Studies

* **Department of Accountancy** 
** Bachelor of Technology Accounting
** HND Accounting

* **Department of Purchasing & Supply** 
** Bachelor of Technology Procurement & Supply Chain Management
** HND Purchasing & Supply

* **Department of Marketing** 

** Bachelor of Technology Marketing
** HND Marketing

* **Department of Secretaryship & Management Studies** 

** Bachelor of Technology Secretaryship & Management Studies
** HND Secretaryship & Management Studies

* **Department of Professional Studies** 

The department runs Diploma in Business Studies (DBS) with various options;

* DBS Statistics
* DBS Information Technology (IT)
* DBS Entrepreneurship
* DBS Accounting
* DBS Purchasing & Supply
* DBS Banking & Finance
* DBS Marketing
* DBS Secretarial

* **Department of Liberal Studies** 

## Faculty of Applied Science and Technology

* Bachelor of Technology (B.Tech.)
* HND Statistics
* HND Computer Science
* HND Network Management
* HND Hospitality Management
* HND Food Technology (Morning only)
* HND Postharvest Technology (Morning only)
* HND Fashion Design and Textiles
* BTECH Graphic Design Technology
* BTECH Fashion Design and Textiles

## Faculty of Engineering

* B.Tech. Automotive Engineering
* B.Tech. Civil Engineering
* B.Tech. Mechatronics Engineering
* B.Tech. Telecommunication Engineering
* B.Tech. Renewable Energy Systems Engineering
* B.Tech Mechanical Engineering Technology
* HND Environmental Management Technology
* HND Automotive Engineering
* HND Mechanical Engineering
* HND Renewable Energy Systems Engineering
* HND Electrical/Electronic Engineering
* HND Civil Engineering
* Construction Technician Course I, II, and III
* Electrical Engineering Technician I, II, and III
* Motor Vehicle Technician I, II, and III
* Mechanical Engineering Technician I, II, and III

## Faculty of Built and Natural Environment
The aspect of engineering and social sciences, built environment, or built world, directly point to the human-made environment that provide the setting for human activity, commencing in scale from buildings to cities and over. It refers to "the human-made space in which people live, work and recreate on a day-to-day basis."

The sciences of the built environment cover architecture, urbanism, building technology, civil engineering, landscaping and the management of built stock mutations and operations. The built environment comprehends places and spaces enacted or amended by people to serve their needs of accommodation, organisation and representation. Below are its related courses;

* B.Tech. Building Technology
* HND Building Technology
* HND Environmental Management Technology

## Gbanvɛɛnsa
Ministry of Defence

**Ministry of Defence** dinɛ bɛ Ghana la anɛ Ghana gɔmina lugur kanɛ gɔsid teŋ la bɛllim ka ba tʋʋma an ye ba sʋŋi gu'u nidib banɛ bɛ Ghana teŋgbaʋŋ zug. Wʋʋ langima nam banɛ kae Ghana dima ka bɔɔd ye ba kpɛn Ghana na mʋgʋs nidib nɛ  nidib banɛ an Ghana dimɛ bɔɔd ye ba mugus taaba ka mɛ sʋŋ ka Ghana teŋ gurum suoya nyaŋi tum. Ministry of Defence la an'  Defence Minister zugraan bɛ  Ghana, ka  and office tita'ar bɛ  Accra. ka lɛn bɛɛ sʋ'ʋlim kɔn'ɔb kɔn'ɔb.

Ministry of Defence (Ghana) dim anɛ gɔmɛna lʋgʋr kanɛ nar ye ba gɔs  a zin'in baanlim yɛlla zin'ig wʋsa nɛ zin'is banɛ dammid ka bɔɔd banɛ gɔsid teŋ la sʋŋir yit ti mɛŋ nɛ yiŋ dim laŋgima nam banɛ na mɔr daan'ʋŋ na tis teŋ la.  Ministry of Defence la an' zugraan bɛɛ Defence Minister tis  Ghana, nɛ ba office ka li bɛ  Ministry of Defence, kpie nɛ Burma Camp nɛ Kotoka International Airport dine be Accra la.

Ministry of defence dim la maan wada ka nɔkidi li tʋm tʋʋma din nar si'em. Ba mukidi gɔsid ye  Ghana Armed Forces dim la na tieb sʋŋa nɛ ba  la'ad, die zamisʋg ka na nyaŋi la'asi tum teŋgbaʋŋ bɔɔdim.

Ti ya'a gɔs yʋʋm tusa ayi ne anu nwadis piiga (October 2025), ni la nid kanɛ gu'ud nidib ka o yʋ'ʋr buon Professor Kwesi Aning da yɛl ye zaba la'ad nam wʋʋ tusa pisnaasi da dɛŋim bɔdignɛ ka ba nan pʋ tias kpɛɛmnam la yʋʋm tusa ayi ne anu yʋʋmpaal nwadig l daba ayopoi daar (January 7, 2025).

## Gbanvɛɛnsa
Burma Camp

**Burma Camp** anɛ soogia nam zin'igi bɛ Accra, bɛ Greater Accra Region su'ulum, Ghana. Li anɛ dɔɔg titaar kanɛ ka Ghana Armed Forces nɛ Ministry of Defence bɛ ka li mɔr dabiem, bɔzugɔ anina ka soogianam banɛ da faae tɛŋ la da bɛ, ka banɛ ka soogianam yaa da kpɛnɛ anina, ba da pʋ yit nɛ laafi yaasɛ. Anina ka zabtitaar da bɛ June 1979 coup linɛ da kɛ ka Jerry Rawlings faae naam la. Ba da yɔɔgi li laad dɔɔg la nɛ yʋʋm tusir, kɔbiswai nɛ pisnu nɛ ayɔpɔi, Dɔnwalig nwadig daba anu daar. Burma Camp mɔr sakur nam ban pisi nɛ anaasi, ka banɛ zamisid an nidib tusa piinɛ anaasi, kɔbisyɔpɔi nɛ piinɛ ayi.

Ba da maal Flower Pot interchange ye li kɛ ka suor kanɛ waae Burma Camp da kpiadi galisɛ.

## Gbanvɛɛnsa
Ayawaso West Wuogon Constituency

**Ayawaso West bɛɛ Ayawaso west Wuogon** anɛ sʋʋlim kanɛ paas sʋʋlim banɛ bɛ Accra ni la, ka mɔr wadmaam Ghana wadmaanib yir  la ni, first past the post vɔɔt buudi saŋa sa. Ayawaso West bɛnɛ Accra Metropolitan Area n an Greater Accra region, Ghana. Nananna nwa, sʋʋlim la wadmaan anɛ John Dumelo 

## wadmaannib
 

## Vɔɔtʋg nam
                                           2020 Ghana dim vɔɔtʋg:Ayawaso West

O sid kum la nyaaŋ, Lydia Alhassan da zien ya ka di vɔɔtig la ka sʋoe kʋk la. 

                                           2019 By-election:Ayawaso West

Lin yi zin' si'a: GhanaWeb 

Wadmaannib banɛ ka ba da vɔɔti yis ghana dim vɔɔtigin, 2008:**Ayawaso West**

                                    Lin yi zin sia: Ghana Home Page

Dɔnwalig nwadig la 15 daar, 2018 yʋʋm la ni, ka ba da dɔlis wada (LI) 2312 zuginɛ ziel Ayawaso West Municipal Assembly (AWMA) la, ka li bɛɛ li kɔn nɛ Accra Metropolitan Assembly (AMA). Li tʋʋma lʋgir bɛnɛ Dworwulu.  Ba gbanae ya ka assembly la yɔɔgir saŋa na anɛ 2018-2021 yʋma biela nɔbigir tʋʋma gbanar la ni, kanɛ ka li na anɛ sʋʋlim la tuon ken yɛla. Sʋʋlim la zɛmisim kanɛ an 385 square kilometers la, Ayawaso West Municipal assembly (AWMA) zaŋ nɛ Greater Accra Region faalʋ zɛmis wʋʋ 3.0%.

Ayawaso West Municipality bɛ nananna nwa la, sʋʋlim la dim anɛ banɛ tens kɔnɔb-kɔnɔb kpɛn bɛ ani, ka nidib bɛɛ ani la anɛ banɛ mɔri buudi malima nam kɔnɔb-kɔnɔb. Teŋ la dim la anɛ Ga nidib, banɛ buudi malima an Homowo Festival, ka teŋ la mɛ mɔr Ga-Dangme nidib, Akan nidib banɛ yi Tudu sʋʋlim, Ewe nidib, Nageria nidib nɛ buudsieba banɛ yaa bɛnɛ teŋin la bɛɛ ba tʋm nɛ sʋʋlim la ni. Yaasɛ, sʋʋlim la mɔri nidib bɛdigʋ banɛ naam katens gʋn-gʋn dunia nwa n kpɛn ani bɛ, ka laam tʋm. Ban pianad buudi seiba anɛ Twi, Ga, Ewe nɛ buudsieba biela pianad.   

 Onɛ gɔsid sʋʋlim la maalig anɛ Mr. Benard Kwesi Pari sakyiama, onɛ an assembly la Coordinating Director nananna nwa.

Hon. Sandra Owusu Ahinkorah, onɛ an Municipal Chief Executive Ayawaso Municipal Assembly la pian paal baŋir kanɛ ka o paam yi yʋʋma 18 kanɛ ka o tʋm zinis kɔnɔb-kɔnɔb wʋʋ tʋʋma ni kpɛŋ, yir nɛ zak gɔsig zanasa laam nɛ katens gɔmna tʋʋma ni, nɛ asʋʋmmɛŋ tʋʋma ni wʋsa.

Tʋʋma nam

* **Sakuya dʋgʋb-dɔɔd 3, nɛ 2 mɛɛb** – Nɛ nwa anɛ tʋʋm kanɛ bɛ sʋʋlim la ni, ka da pinil nɛ 18/09/2019 yʋʋm la ni. Teŋ banɛ da paam anɛ Legon Staff Village School, Mamobi Prison School, Abelenkpe Primary 1 Basic School.

* **Sakur-dɔɔd ayuobʋ nɛ mɛ-sieba** – Tʋʋm nwa da pinil nɛ 17/09/2019 yʋʋm la ni, ka nam kpɛm bɛɛ li mɛɛbin. Abelenkpe paas tens banɛ paam la ni.

* **SƲƲLIM LA SUO-SIEBA MAALIG** – Ba nam bɛnɛ tʋʋm kan ni sʋʋlim la zinisieba, ka kɛ ka Westland By-Pass Link sealing tʋʋma la naae zinisieba. Westland teŋ la paas tens banɛ paam tʋʋm kaŋa nwa nyɔɔd la.

## Gɔsim nɛ yaas

* List of Ghana Parliament Constituencies

## Gbamvɛɛnsa
Ada Constituency

Ada anɛ sʋ'ʋlʋm yinnɛ kanɛ mɛ pɛ'ɛs Ghana Parliament ni. Ba yiti tiknɛ nʋ'ʋdaadi gaŋ nid yinnɛ ka o zi'e ba nɔba zug Parliament. Ada constituency la bɛ nɛ Dangme East District sʋ'ʋlʋm kanɛ bɛ Greater Accra sʋ'ʋlʋm la.
Tema East Constituency

**Tema East** paas nɛ Sʋʋlim nam banɛ mɔr wadmaan, Wadmaannib yir Ghana. Ba da vɔɔti yisi ba Wadmaan (MP) yinne dɔlis nɛ first past the post vɔɔtʋg la ni. Sʋʋlimla wadman anɛ Isaac Ashai Odamtten. Tema East bɛnɛ Tema Municipal District kanlɛ bɛ Greater Accra region, Ghana.

## Sʋʋlim la bɛŋir
Sʋʋlim la bɛnɛ Accra Metropolis District kanɛ bɛ Greater Accra Region, Ghana. Tens banɛ bɛɛ ani anɛ Tema Newtown nɛ Community one.

## Wadmaannib

## Vɔɔtʋgnam
Wadmaannib banɛ ka ba vɔɔti yis Ghana dim wadmaannib vɔɔtig ni, 2008:Tema East

                                         Lin yi zinisia: Ghana Home Page

                         2016 Ghana dim zan vɔɔtʋg : **Tema East**

                                     **Source:Peacefmonline** 
 

## Gɔsim yaas

* List of Ghana Parliament Constituencies

## Gbamvɛɛnsa
West Africa tɛɛns nɛ ba Tempʋʋs nɛ ba ligidi

Fʋ bɔɔd ye di pag sɔ' nɛ fʋnɛ mɔr baŋir sia nwaa? Gɔsim west Africa tɛɛms, ba tempʋʋs, nɛ ba  ligidi ka baŋ fʋ mi Africa sʋ'ʋlʋm siem. Kem tuoni karimid ka baŋ dinɛ bɛ wʋsa kati wai West African tɛɛns.  

Africa anɛ Kontinet kani suoe pɛ'ɛs ayi' dunia (Asia ya'a yi); West African tɛɛns nɔk wʋʋ sq miliyon 8 km yit kontinet la dinɛ an 30.37 million sq km la wʋsa ni. Tɛɛns bɛdigʋ bani bɛ nɛ' ni la anɛ sub-Saharan Africa ka Wina'am la'a sʋma bɛ anina.

## West African tɛɛns kanl, ba tempʋs nɛ ba ligidi. :

### '''Republic of Guinea'''
Ba tempʋʋg: Conakry 

Ba ligidi: Guinean franc (GNF) 

Ba sakur pian'ʋk: French 

Ba paalʋ: 245,857 square ks 

Guinea pɛ'ɛsnɛ tɛɛns bani pian'ad French  West Africa ni.  Guinean franc (GNF) la yinɛ yʋʋm 1959 la na ye di zien  CFA franc ka maali zieni an Guinea dim ligidi yʋʋm 1985 la ni. Dinɛ lid saŋa wʋsa la zʋgɔ, ligifaag kani bɛ nanna giligid anɛ 100 francs.

### '''Republic of Cameroon'''
Ba tempʋʋg : Yaoundé 

Ba ligidi: Central African CFA franc 

Ba sakur pian'ʋk: English and French 

Ba paalʋ: 475,442 square kilometers 
 
Republic of Cameroon ditnɛ  Central African CFA franc, dinɛ ka tɛɛns wʋʋ ayuobʋ bani bɛ Central African mɛn dit. Yaoundé tempʋʋg gilignɛ zuobibis ayɔpɔi bɛ tɛŋ la ya-dagɔbʋg.

## Gbanvɛɛnsa
Cape Coast North Constituency

**Cape Coast North Constituency** anɛ sʋʋlim yinne kanɛ paas sʋʋlim banɛ mɔr wadmaan-nam wadmaannib yir Ghana. Ba vɔɔti yisi ba wadmaan (MP) yinne dɔlis nɛ first past the post vɔɔtʋg la ni. Cape Coast North Sʋʋlim la bɛnɛ Cape Coast Metropolis District kanɛ bɛ Central Region, Ghana.

## Sʋʋlim la bɛŋir
Zinig la bɛn zaŋ nɛ Cape Coast Metropolitan district n bɛ Central Region Ghana la.

## Wadmaannib

## Vɔɔtʋgnam
Dr. Kwamena Minta Nyarku, onɛ an Cape Coast North Constituency Wadmaan nananna nwa.

## Gɔsim yaas

* List of Ghana Parliament Constituencies

* Cape Coast Municipal district

## Gbamvɛɛnsa
Cape Coast South constituency

**Cape Coast South** anɛ sʋʋlim yinne kanɛ paas sʋʋlim nam banɛ mɔr wadmaannib, wadmaannib yir Ghana. Ba dɔlis nɛ first past the post vɔɔtʋg la vɔɔti yisi ba wadmaan (MP) yinne. Kweku George Ricketts-Hagan an sʋʋlim la wadmaan. 

Cape Coast South bɛnɛ Cape Coast Metropolis Assembly, Central Region, Ghana.

## Wadmaaannib
 

## Gbamvɛɛnsa
Gomoa East Constituency

**Gomoa East** anɛ sʋʋlim yinne kanɛ paas sʋʋlim nam banɛ mɔr wadmaan, Wadmaannib yir Ghana. Ba dɔlis nɛ first past the post vɔɔtʋg la vɔɔti yisi ba Wadmaan (MP). Sʋʋlim la wadmaan anɛ Desmond De-Graft Paitoo. Gomoa East bɛnɛ Gomoa district, Central Region, Ghana. 

## Sʋʋlim la bɛŋir
Zinig la zaŋ nɛ Gomoa district la bɛn wʋsa bɛ Central Region, Ghana la.

## Wadmaan-nam

## Vɔɔtʋg nam
                          2008 Ghana dim wadmaan nam vɔɔtʋg:**Gomoa East**

*                                      Lin yi zinisia:[[Electoral Commission of Ghana]]* 

                  2004 Ghana dim Wadmaan-nam Vɔɔtʋg: Gomoa East

                  *Lin yi zinisia:[[National Electoral Commission, Ghana]]*

Emmanuel Acheampong (NPP) da kpi suor-sapuad kum, fulunfug nwadig 9, 2003 la nyaaŋa, Richmond Sam quarm (NPP) da di vɔɔt la ban da lɛbisi vɔɔt Vaala nwwadig, 2003 la.

                                         Gomoa East alɛbisi vɔt,2003

                                            *Lin yi zinisa:[[Ghana Home Page]]*

                               2000 Ghana dim wadmaan-nam vɔɔtʋg: Gomoa East

*                                        Lin yi zinisia:[[Adam Carr's Election Archives]]*
 

                         1996 Ghana dim wadmaan-nam vɔɔtʋg: Cape Coast

*                                  Lin yi zinisia:[[Electoral Commission of Ghana]]* 
 

                              1992 Ghana dim wadmaan-nam vɔɔtʋg: Gomoa East

*                                            Lin yi zinisia:Electoral Commission of Ghana*
 

                              1992 Ghana dim wadmaan-nam vɔɔtʋg: Gomoa East

*                                            Lin yi zinisia:Electoral Commission of Ghana*
 

## Gɔsim yaas

* List of Ghana Parliament Constituencies

## Gbamvɛɛnsa
Abena Brigidi

Abena B. Brigidi anɛ Ghana nid  kanɛ gɔsid ligidi gɛligir yɛla nɛ antuatu'ad. O anɛ onɛ mɔr kasɛta gbana ligidi gɛligir ni ka lɛn an ligsuad banki ni ka li yʋma zulim.[1]

Onɛ pin'il ka lɛn kpɛɛm bɛ la'asʋg kanɛ an' Nimed Capital Limited la,ka di an' ligidi sʋak zin'ig kanɛ gaad tuonɛ bɛ Accra, Ghana kpɛla.[2]
Abigail Ashley

Abigail Ashley anɛ  Ghana nid kanɛ tisid labaya  TV zug, walisin ka mɛ tuad nimassim yɛla ka lɛn an' tuongati tis la'asʋg kanɛ an'  My Smiles Foundation la. Li  ka' gɔmɛna bʋnnɛ li anɛ asʋmmɛŋ lʋgʋr kanɛ gɔsid si'anini laafi yɛlla. Ɔnɛ mɛ lɛn sɔb gbaʋŋ kanɛ yʋʋri buon ye  "A Decade of My Life"  ka li bɛ My Smiles la.[1][2][3]
Aboso Glass Factory

Aboso Glass Factory la anɛ kɔliba maalʋg zin'ig kanɛ bɛ Aboso, tempʋʋg kanɛ kpi'e nɛ Tarkwa la, ka bɛ Wassa West District kanɛ bɛ Western Region dinɛ an' Ghana sʋ'ʋlʋm la.[1]
Abraham Kofi Asante

**Abraham Kofi Asante** anɛ Ghana na'am li'ad ka mɛ lɛn an' nid kanɛ keŋ parliament wʋʋ saŋa ayi, atan' wa'ae anaasi  Ghana teŋgbaʋŋ zug. Onɛ daa an wadmaan tis  Amenfi West constituency dim.  Dinɛ bɛ  Western Region la ka an' ma'asim tiig na'adɔɔg nid.

National Democratic Congress na'am nya'ab lʋgir kanɛ bɛ Ghana la. O da yisi o mɛŋi yi  NDC la'asʋg la ni ka keŋ la'as nɛ NPP dim. O daa nya'a nɛ  Amenfi West Constituency na'am kʋk la ka li anɛ NPP dim la tis o gbaʋŋ dinɛ an yʋʋm 2020 la ni ka lɛɛ da li, ka onɛ zi'en NDC dim nɔba zug la di.

## Vum pin'ilug nɛ Sakur yɛla
Asante anɛ niŋkanɛ da naae Kwame Nkrumah University of Science and Technology. O da maalnɛ Bachelor of Science degree bɛ chemistry yi Yunivɛsiti la ni. O da lɛ tɔlisi keŋ University of Ghana zin'ikanɛ ka o da zamis ka di'e Master of Business Administration Degree kasɛta gbauŋ. Din nya'aŋ o da lɛm maal Master of Science Degree bɛ Ghana Telecom University College ni.

## Pɔlitis
Asante da anɛ Ghana naam kʋk kanɛ da paasida anaasi  la nid yinne bɛ wada kanɛ paas atan la ni. O anɛ maasim tiig paati dɔɔg la nid ka lɛn zien Amenfi West teng la bɛ Western Region la nɔba zug bɛ Ghana. O naam nyaab la da pinilnɛ on da nyaa Ghana dim wʋsa naam kʋk vɔɔtʋg la, yʋʋm 1996  ka di maasim tiig naam kʋk la. O da paamnɛ vɔɔtnam 16,085 yi 24,396 pʋʋgʋn ka li da zieni tis pisnaasi nɛ ayuobʋ dʋal pisyɔpɔi kɔbiga pʋʋgʋn (46.70%) gaad onɛ da nyaa naam la nɛ o, Alberto Tekyi onɛ da paam vɔɔtnam tusa anii, kɔbistan nɛ piinɛ yinne (8,311).

## 2000 vɔɔtʋg
Ba da gangnɛ Asante ye o zien Amenfi West teng la nɔba zug bɛ Ghana naadɔɔg la yin bɛ yʋʋm 2000 Ghana gil vɔɔtʋg la ni. O da di naam nyaab la nɛ bɛ maasim tiig naam dɔɔg la ni. O teng la da paasnɛ wada dɔɔg kʋkʋs banɛ paas awai la yi kʋkʋs 19 la ni, ka li anɛ maasim  tiig naadɔɔg da di, bɛ naam nyaab la ni bɛ Western Region. Maasim tiig naadɔɔg la da di naam kʋgʋs bɛdigʋ banɛ da laas 92 yi kʋkʋs 200 ni bɛ wada dɔɔg kanɛ paas atan bɛ Ghana naam nyaab linɛ da paas anaasi la ni. Ba da gangi o nɛ votnam 10,848 yi 21,704 pʋʋgʋn ni. Nɛ da zɛmnɛ 49.4% kɔbiga pʋʋgʋn. ba da gangi o nɛ ka bas Samuel Alberta Tekyi one da an wabʋg naadɔɔg ni la nɛ Kwasi Dankama onɛ mɛ da bɛ Convention People's Party (CPP) paati la ni. Bama da kpɛlim bɛnɛ 9,493 nɛ 937 votnam linɛ yi votʋgnam kanl la wʋsa. Ba zɛmnɛ wʋʋ pisnaasi nɛ anaasi du'ali ayuobu kɔbiga puugun (44.6%) nɛ anaasi du'ali anaasi kɔbiga puugun (4.4%) nwɛnɛ ba yuda la dɔl taaba si'em la yi vɔɔt la wʋsa ni.  

## Gbanvɛɛnsa
Abraham Ossei Aidooh

Abraham Ossei Aidooh anɛ  Ghana nid kanɛ nwɛ'ɛd pɔlitis bɛ wabʋg bɛɛ NPP paati la ni. Din yi yʋʋm 2008 la sa onɛ daa an banɛ zuoe la wʋsa kpɛɛm bɛ palimɛn Ghana kpɛla; saŋa kanɛ gaad la o daa anɛ banɛ zuoe la wʋsa kpɛɛm la nyandɔl ka lɛn an' Pan-African palimɛn kpɛɛm.Ɔnɛ daa lɛn tisid gɛligiri zaŋi ken wada nɛ suoya nɛ tʋb-tɛɛgir kanɛ bɛ Pan- African Parliament ka mɛ an' nid yinɛ kanɛ pɛ'ɛs nidib piiga banɛ an' kpɛɛmnam la ni.[1][2][3]
Abusua

Abusua anɛ yʋ'ʋri tis kambʋʋs banɛ an' buudi yinnɛ ka mɔr kpin'nɛm yi ba ma gbinɛn. Ka li dɔlisidi by yaanam bada bɛda ayɔpɔi zugin na, ka ba buon ye Abosom la.Ka Abusua la bigis nɛ ye,  di dɔlisidnɛ manam ziimɛn (mogya). Ba mɔr buudi nam la ka li zuoe ka nɔbigidi dɔlisid yaab gbin ka li yaligidi maligim maan buud paala. Nidib ya'a la'asi bɛ Abusua la ni, li bigisnɛ ye ba mɔrnɛ yaab yinnɛ ka li dɔlisidi ba ni ka ba an' ziim yinnɛ la zugɔ baa yʋma tusir nya'aŋa, sɔ'ɔ na tʋn'ɛ tuunsi o tʋŋ.[1] Di anɛ kisʋg nɛ fʋn na di bɛɛ ɛl sɔ'ɔ fʋ mɛŋ buudi la ni. Ba buudi la kɔn'ɔb- kɔn'ɔb anɛ Agona (niig), nɛ Aduana (baa), nɛ Asenie (zenzaŋ), Oyoko (silʋg), the Asakyiri (zʋʋn'ʋg), the Asona n'gaank), the Bretuo (kɔɔn'g), Ekuona (naaf.).
Abdul Wahab Adam

Abdul Wahab Adam onɛ ka ba dʋ'a din yi yʋʋm ( Samampiid, 8 1938[1] ti paae sigir 22, 2014[2]) da anɛ nɛ mɔrnam sakur kpɛɛm.  ameer (sakur zugraan) ka lɛn an' wina'am sakur na'saara kpɛɛm tis mɔɔm banɛ bɛ Ahmadiyya Muslim buudi banɛ bɛ Ghana.[3] o mɛ da pɛ'ɛsnɛ  Ghana nidib banɛ maan sʋmbʋgʋsʋm yɛlla la nɛ nɔɔr yinnɛ la'asʋg kanɛ da pin'il 2002 la.
Baddoo

**Baddoo** anɛ yʋʋr kanɛ ka ba mɔri pʋd Ghana sʋʋlim. Nidib sieba banɛ mɔr yʋʋr kaŋa anɛ:

* Akil Baddoo (dʋam 1998), America bɔɔl nwɛɛd
* Samuel Glenn Baddoo (dʋam 1934), Ghana kootʋ titaarin piiyam
* Terry Baddoo, British T. V tʋmtʋm

## Gbanvɛɛnsa
Ahlul Bayt International University

**Ahlul Bayt International University** is a public university located in Tehran, Iran. The university operates under the supervision of the Ministry of Science, Research and Technology of Iran and offers undergraduate and postgraduate programs in humanities, engineering, law, and social sciences. 

The institution was established in 2004 and was later expanded into a comprehensive university. It admits both domestic and international students. 

## History
Ahlul Bayt International University was founded in 2004 with the aim of providing higher education programs to students from different countries. In 2011, the institution was formally upgraded to a comprehensive university.

In June 2023, a new university complex was inaugurated in Tehran. In 2024, an additional faculty operating as the Faculty of Islamic Studies was launched in the city of Qom. 

## Gbanvɛɛnsa
Bɛn:Kalansoba
Bambara language

**Bambara**, ka ba lɛn buon **Malian**, **Bamana** bɛɛ **Bamanankan** anɛ buudi pianad ka ba pianadi bɛ Mali tɛŋin, nidib banɛ pianadi li an wʋʋ miliyɔn piinɛ anaasi, banɛ an buud kan an nidib 4.2 million ka miliyɔŋ piiga lɛɛ an buud sieba ka wʋmi li. Vɛɛnsig paal ye nidib banɛ bɛ Mali tɛŋin pisnii, kɔbiga pʋʋgin pianad Bambara ka li an ba buudi pianad bɛɛ pianad kanɛ ka ba wʋmi paasi ba buudi pianad ni.  

## Gbanvɛɛnsa
Badu (surname)

**Badu** anɛ Ninsaal yʋʋr ka ba mɔri pʋd nidib tɛɛns banɛ bɛ Asia nɛ Africa sʋʋlim nam.

## Pinilig
Yʋʋr la da bɛ Brahmin tɛɛns banɛ bɛ western region Nepal tɛŋ sʋʋlim, li kaskas anɛ Darchula, doti nɛ Baitadi districts, Kanchanpur, Dhangadhi, nɛ Gorkha district linɛ bɛ Nepal yanyaaŋ baba la. Li mɛ bɛ Indian tɛɛns sieba banɛ bɛ yanyaaŋ wan wʋʋ West Bengal, Odisha, Chhattisgarh nɛ Jharkhand tɛɛns nɛ. Yʋʋr kan buudi mɛ bɛ Ghana. Ba mɔri li pʋd Ninsaalib.

Nidib banɛ bɛ Lingaraja Temple linɛ bɛ Bhubaneswar, Odisha sʋʋlim la, maanmaanib banɛ bɛ anina la yit nɛ tɛnkpɛmis atan bama: Pujapanda Nijog, Brahman Nijog nɛ Badu Nijog, ka banɛ an *Badu an sankpanas nam,* ka ba buoli ba ye Vadu bɛ chapter 62, gbaŋ kanɛ buon Ekamrapurana la ni. Tuŋ kanɛ buon Badu la ba buoni ba ye Niyoga, ka banɛ gaansid kpɛɛmnam yʋʋm wʋsa bɛ malima kanɛ ka ba buon Sandalwood festival la ni. Banɛ buon Badu wʋsa maan malima atan bama, ba vʋti ba tʋba, ka kun sidib bɛɛ dit pʋab ka mɛ lɛn an banɛ maan wina nam la. Kʋdʋmin saŋa la, banɛ da an Badu nam la da tʋm tʋʋma anu bɛ wina dɔɔgin - Paliabadu nɛ Pharaka, banɛ da an malim banɛ pak hali. Pochha, Pahada nɛ Khataseja tʋʋma da yela da pʋ pak wala. Lin yi tʋʋm tusir, kɔbiswai nɛ pisyuobʋ nɛ ayi saŋa sa, Paliabadu nɛ Pharaka malima maa ka ba nan kpɛlim maan ka bas banɛ kpɛlim la. Badu dim la mɛ piesidi ba mɛŋ ka yɛɛni ba wina Siddhaganesh nɛ Gopalini fuud.

## Nidib sieba
Nidib sieba banɛ mɔr yʋʋr kan anɛ:

* Alfred Badu, French nid kanɛ da nyaa 1920 Olympics zɔɔs ni
* Awurama Badu (1945–2017), Ghana yʋʋmyʋʋm
* Bastian Badu (dʋam 2000), French bɔɔl nwɛɛd
* Benjamin Agyeman-Badu (dʋam 1998), British nɛ Ghana nid kanɛ nwɛɛd bɔɔl
* Dilendra Prasad Badu (dʋam 1954), Nepal pɔlitis nid
* Emmanuel Agyemang-Badu (dʋam 1990), Ghana bɔɔl nwɛɛd
* Erykah Badu (tʋʋma yʋʋri tis Erica Abi Wright, dʋam 1971), America yʋʋmyʋʋm nɛ sini maan
* Kofi Badu, 20th-century Ghana nid kanɛ gɔsid labaya gbana yela, politis nid ka da lɛn an minista
* Malcolm Badu (dʋam 1997), German bɔɔl nwɛɛd
* Yaa Ntiamoah Badu, Ghana nid kanɛ gɔsid tɛngbaŋ, gbaŋ zamisig nɛ tuongaadig yela

## Gbanvɛɛnsa
Banku (dish)

Ghana diib pʋʋgin, ***banku*** nɛ ***akple*** anɛ diib banɛ ka ba vɔn mʋm ka bʋ ɔnbida ka ban maani li siem anɛ ba ɛɛnti laas nɛ miilim kawɛnna nɛ banki nɛɛm maal zɔɔm ka gɛndigi li maal diibi gbilim.

*Ba dʋgʋd Banku* nɛ kuom ni ka gudusid ka li ti ganalim, ka ba diti li nɛ zɛɛnd, maana sitiw bɛɛ nanzʋʋs nɛ zimi.

*Akple* anɛ dikanɛ ka banɛ bɛ Ghana dagɔbʋg sʋʋlim dim nɔŋi li hali— Ewe buudi, Fante buudi nɛ Ga-Dangme—amaa ba diti li tɛɛns wʋsa Ghana sʋʋlim. *Banku* anɛ dikanɛ bʋk ka Ga-Dangme (Ga bɛɛ Dangbe) diti li, ka Fante nam la mɛ mɔr diid wala buudi ka li lɛɛ kpiem ka ba buoni li ye *ɛtsew*.

## Yʋda
*Banku* anɛ yʋʋr kanɛ yi Ga-Dangme pianad ni na. Banku anɛ linɛ ka ba paami li yinɛ Dangbe piana giŋ "ba mi ku" ni. 'Ba' gbin an 'vaang(bɛɛ vaand)'. 'Ku' anɛ bʋnlinɛ ka Ga-Dangbe dim nɔki pʋd diib buudi wʋsa banɛ wan taaba. Kʋdʋmin la, ka da niŋid banku nɛ vaand pʋʋgin. Piana giŋ ba mi ku gbin paal giŋa nɛ ye ku ka ba niŋ vaandin, ka ba buoli kɛdis ala ka li ti kɛna ka ba yʋʋn buon zina ye banku. Ba buon laad bɛdigʋ ka li kɛŋ wan yʋʋr nwa bɛ Ga buudi pianad ni, sieba an *inku* (lin anɛ kpasɔɔndim bɛ Ga buudi pianad ni), *ashanku* nɛ laad sieba yʋda bɛdigʋ banɛ ba buudi pianad ni ka ba naad ye 'ku'.

## Maalig laad nɛ li suor
Ban mɔr laad sieba maan *banku* anɛ kawɛnna zɔɔm, banki, yaarim nɛ kuom. Ban mɔr laad sieba maan *Banku* nɛ *akple* anɛ yinnɛ.

Ba pikid banki paad, ka bʋasi li gɛndig nɛ kawɛnna bielim wʋʋl kuomin digil dabisir mum yela. Ba siligid kuom la basid ka nɛɛmid banki nɛ kawɛnna la ka li kilimid zɔɔm maasa bʋʋlig. Ba digin zɔɔm la ka li dabisa ayi paae dabisa anu, lin na niŋ siem ka li miig.

Ba gɛndigid kawɛnna nɛ banki zɔɔm la buud ka gɛndig kuom dʋg ka li lɛɛg. Ba gudugud zɔɔm gɛtta la ka dʋgʋd nɛ lin na ti ganalim ka ba yʋʋn mɔn ka li gbana taaba sʋʋŋa. Ba niŋid kuom giligid dʋg la nɔɔr gbiligʋ, ba na niŋ kuom la ka li ti bɔɔd zɔɔm la limig ka ba yʋʋn lʋsi li lɛbis. Ba lʋsidi li titua ka basi li ka li lɛɛg yaas, lin na niŋ siem ka zɔɔm baan da bɛɛ ka li mɛ nyaŋi kpɛɛŋ. Ba nɔkid saavugur la lɛn gudugud yaas nɛ kuom la ti kpɛnɛ zinig wʋsa ka li lɛbi an pɛl-pɛl.

Ba na kɛŋ tuoni paasid kuom ka mɔn nɛ lin ti dʋg sʋʋŋa. Ba yʋʋn gbɛnɛsid diib la maan gbila gbila.

*Banku* nɛ *akple* anɛ diib banɛ ka ba dit nɛ nuus. Ba taa dit *Akple* nɛ maana zɛɛnd, ka Ewe nam buon ye *fetri detsi*. Ba mɛ diti li nɛ zɛɛnd, sitiw bɛɛ nanzʋʋs nɛ niim bɛɛ zimi.

## Gbanvɛɛnsa
Barwuah

**Barwuah** anɛ Ninsaal yʋʋr. Nidib sieba banɛ mɔr yʋʋr kan anɛ:

* Baffour Adjei Bawuah (dʋam 1942), Ghana nid kanɛ maan politis
* Mario Balotelli Barwuah (dʋam 1990), Itali bɔɔl nwɛɛd

## Gbanvɛɛnsa
Bawuah

**Bawuah** anɛ yʋʋr kanɛ k aba mɔri pʋd nidib Ghana sʋʋlim. Nidib sieba banɛ mɔr yʋʋr kan anɛ:

* Ama Sarpong Bawuah, Ghana nid kpikpinkpiŋ
* Baffour Adjei-Bawuah (dʋam 1942), Ghanaian diplomat
* Juliet  Bawuah, Ghana bɔɔl labadies
* Kwame Bawuah-Edusei (dʋam 1955), Ghanaian diplomat
* Marufatu Abiola Bawuah, Ghana nid kpikpin
* Veronica Bawuah (dʋam 1967), Ghanaian sprinter

## Gbanvɛɛnsa
Bawumia

**Bawumia** anɛ Ninsaal yʋʋri bɛ Ghana. Nidib sieba banɛ mɔr yʋʋr kan anɛ:

* Mahamudu Bawumia (dʋam 1963), Ghana  kpikpiŋ daan nɛ banki nid
* Mumuni Bawumia, Ghana ninkanɛ maan politis ka lɛn sɔbid gbana
* Samira Bawumia (dʋam 1980), Ghana nidkanɛ maan politis

## Gbanvɛɛnsa
Beatrice Boateng

**Beatrice Bernice Boateng** anɛ Ghana nid kanɛ maan politis ka da an wadmaani be Parliament of Ghana tis New Juaben South Constituency linɛ bɛ Eastern Region Ghana sʋʋlim la.

## Pinilig nɛ sakur
Ba da dʋa Boateng nɛ yʋʋm tusir, kɔbiswai nɛ pisnu nɛ yinnɛ, Sawaar nwadig, dapisi nɛ awai daar bɛ Koforidua linɛ bɛ Eastern Region Ghana sʋʋlim la. O naae nɛ University of Edinburgh, Scotland yʋʋm tusayi nɛ yinnɛ ni ka mɔr gbaŋ kanɛ buon Master of Science in education.

## Tʋʋma
O anɛ onɛ gɔsid gbaŋ zamisig yela ka an kpɛɛm kanɛ gɔsid Presby sakur nam banɛ bɛ Greater Accra Region.

## Politis
Ba da vooti tis o da o kɛŋ parliament yiiga nɛ dɔlis wabig NPP naadɔɔg la ni yʋʋm tusayi nɛ anii, Samanpiid nwadig vootʋg la ni, ka o da kilim Member of Parliament tis New Juaben South constituency. Beatrice da paam voot tʋsa pistan nɛ anaasi, kɔbisnaasi nɛ awai, lin anɛ pisyuobʋ nɛ yinnɛ, nɛ pʋdigir atan kɔbiga pʋʋgin yinɛ banɛ voot ka ba da kaan ka li an nidib tʋsa pisnu nɛ ayuobʋ, kɔbiga nɛ ayi la pʋʋgin. O naadɔɔg dim da pʋ bas o suor ye o lɛn zieni ba nɔba zugu nyaa yaasɛ bɛ yʋʋm tusayi nɛ piinɛ ayi naadɔɔg vootʋg la ni, ka li da kɛ ka o da pʋ gaadi ba tuoni bɛ yʋʋm tusayi nɛ piinɛ ayi vootʋg ni la.

## Yin yela
O anɛ pʋkɔnr ka mɔr biis atan. O kɛn nɛ Presby Winpʋʋs dɔɔg la ni.

## Gbanvɛɛnsa
Basil Bade Stanley Carboo

**Basil Bade Stanley Carboo** anɛ Ghana nid kanɛ maan politis. O da an wadmaani be Parliament of Ghana tis Ningo-Prampram constituency linɛ Greater Accra Region Ghana la.

## Pinilig nɛ sakur
Ba da dʋa Carboo nɛ yʋʋm tusir, kɔbiswai nɛ pistan nɛ ayɔpɔi, Samanpiid nwadig, daba atan daar bɛ Greater Accra Region Ghana tɛŋin. O da kɛŋ sakur London sakur kanɛ buon London School of Printing (ka ba buon nannanna ye London College of Communication), anina ka o da die Diploma gbaŋ.

## Tʋʋma
Carboo anɛ onɛ da maan gbana ka nyaan kpɛnɛ parliament of Ghana yʋʋm tusir, kɔbiswai nɛ piswai nɛ atan ni da paas yiiga parliament kanɛ da bɛ fourth republic of Ghana ni la.

## Politis
Carboo da paas yiiga parliament kanɛ da bɛ fourth republic of Ghana la ni. O da paam naam kʋk la yi yʋʋm tusir, kɔbiswai nɛ piswai nɛ ayi Ghana vootʋg saŋa la, ka o naadɔɔg da an National Democratic Congress. O da di naam la wala yi yʋʋm tusir, kɔbiswai nɛ piswai nɛ atan, yʋʋm paal nwadig daba ayɔpɔi daar kɛŋ paae yʋʋm tusir, kɔbiswai nɛ piswai nɛ ayɔpɔi, yʋʋm paal nwadig daba ayɔpɔi daar.

O da tʋm nɛ yʋʋma anaasi bɛ Ningo-prampram constituency Jerry John Rawlings Gomɛna la ni. Onɛ da die o nɔbir anɛ Enoch Teye Mensah ka o naadɔɔg da an National Democratic Congress, o da di naam la bɛ yʋʋm tusir, kɔbiswai nɛ piswai nɛ ayuobʋ vootʋg saŋa la, ka nidib tusa piinɛ anu, kɔbisyuobʋ nɛ pisyɔpɔi nɛ ayɔpɔi vooti tis o, lin anɛ pisnu nɛ ayuobʋ nɛ pʋdigir yinnɛ kɔbiga pʋʋgin da vooti tsi o ka da di yaan ka bas; Desmond Nene Quaynor on da paam mɛ nidib tusir, kɔbisnu nɛ pisyuobʋ nɛ awai ka ba vooti is o, ka lin anɛ anu nɛ pʋdigir ayuobʋ, kɔbiga pʋʋgin ka Gwendolyn Sara Addo da zien nɛ o mɛŋ nyali ka mɛ paam nidib tusir, kɔbisnu nɛ pistan nɛ ayɔpɔi ka ba vooti tis o, o da anɛ National Democratic Congress nid mɛn. O da zinin naam kʋk la zugu pinil yʋʋm tusir, kɔbiswai nɛ piswai nɛ ayuobʋ, yʋʋm paal nwadig la ni ti paae yʋʋm tusayi nɛ piinɛ ayɔpɔi, yʋʋm paal nwadig la ni.

## O mɛŋ yela
Carboo anɛ Kristo nid.

## Gbanvɛɛnsa
Batakari Festival

**Batakari Festival** anɛ diema malima kanɛ ka King Ayisoba pinili li ye o paal *Batakari*, Ghana banaa Batakari, o yit nɛ Upper East Region Ghana sʋʋlim. Li yiiga daan la da pinil nɛ yʋʋm tusayi nɛ piinɛ atan ni ka yʋʋm wʋsa ka Ghana dim yʋʋn diem mi li.

## Pinilig
King Ayisoba da pinil nwa ye o kɛ ka Ghana yadatiʋŋ baba dim paali ba fuud yɛɛb. O paal ye kʋdʋmin dim la da nɔk *Batakari* ka li anɛ tima dim fuug ka lin ka o da bɔɔd ye o tiak nidib yaam ye li kaa al aka ba baŋ banaa nɛ *Batakari*. O gbane ye o yaa pianadi tisid nidib fuud nwa yɛɛb yela, nidib banɛ tʋmmi li tʋʋma tʋʋma na kɛŋ tuon ka nidib paam tʋʋma tʋm ka pʋasada nɛ dasam la paam ligidi Ghana.

Malima nwa bɛnɛ yʋʋm wʋsa tɛnpʋʋg sieba Ghana sʋʋlim ka dabisa la lɛɛ kaa yinnɛ. Accra sʋʋlim, ba maal diema malima kaŋa zinis kɔnɔb kɔnɔb, zinis la sieba anɛ; National Theater nɛ Alliance Française. Saam kɛn zinigin la paani ba Batakari fuud yɛɛb, amaa banɛ maan diema daarkan anɛ King Ayisoba nɛ o nyaandɔlib. Ba kaanbidi buon yʋʋmyʋʋmidib sieba laasig nwa ni, ba sieba anɛ; Wiyaala, Wanlov the Kubolor, Kwaw Kese, Yaa Pono, Atongo Zimba nɛ Zea onɛ yit Netherlands.

## Gbanvɛɛnsa
Benjamin Edwin Quansah

**Benjamin Edwin Quansah** anɛ Ghana ninkanɛ maan politis ka da paas yiiga dim banɛ da kpɛnɛ parliament of Ghana nam banɛ da bɛ second republic of Ghana ni la, o da zien nɛ tis Shama Constituency ka naadɔɔg kanɛ ka o da zien an Progress Party (PP).

## Politis
Quansah da kɛŋ parliament nɛ yʋʋm tusir, kɔbiswai nɛ pisyuobʋ nɛ awai la ni, on da di yaan ye o zinin Shama parliamentary kuk zugu bɛ 1969 parliament vootʋg saŋa la, o naadɔɔg da anɛ Progress Party (PP). Vootʋg la ni, Quansah da paam nidib tusanu, kɔbisyuobʋ nɛ piinɛ yuobʋ ka ba vooti tis o, ka o da di yaa ka bas on da nyaad naam nɛ sɔ ka o yʋʋr buon Ghapson Kwesi ka o naadɔɔg da an National Alliance of Liberals (NAL) ka o paam nidib tusir, kɔbisnu nɛ atan ka ba vooti tis o, ka Kodwo Effirim Nunoo mɛ da zieni tis People's Action Party (PAP) naadɔɔg ka nidib kɔbistan nɛ pisnaasi nɛ atan maa vooti tis o. Ban da tis o yaan ye onɛ die naam kuk la bɛ yʋʋm tusir, kɔbiswai nɛ pisyuobʋ nɛ awai Ghana Parliament vootʋg ni linɛ ka ba da maal yʋʋm tusir, kɔbiswai nɛ pisyuobʋ nɛ awai, Mɔtul nwadig, dabpisi nɛ ayuobʋ daar la. Yʋʋm tusir, kɔbiswai nɛ pisyuobʋ nɛ awai, Sawaar nwadig la dabpiiga nɛ atan daar ka o da zinin naam kuk la zug. O da an member of parliament ti paae yʋʋm tusir, kɔbiswai nɛ pisyɔpɔi nɛ ayi, yʋʋm paal nwadig dabpiinɛ atan daar ka soogianam da faane naam la yi Busia nuusin la.

## Gbanvɛɛnsa
Benjamin Kwaku Owusu

**Benjamin Kwaku Owusu** anɛ Ghana nid kanɛ maan politis ka da paas banɛ an wadmaanibi bɛ yiiga dim banɛ da pinili kilim wadmaanib Ghana da faane o mɛŋi yi soogia nam nuusin abʋyi ni la. O da anɛ member of parliament tis Atwima-Mponua constituency ka o naadɔɔg da an Progress Party lin da pinil yʋʋm tusir, kɔbiswai nɛ pisyuobʋ nɛ awai paae yʋʋm tusir, kɔbiswai nɛ pisyɔpɔi nɛ ayi saŋa, soogia name da lɛn faane Busia naam la.

## Pinilig nɛ sakur
Ba da dʋa Owusu nɛ yʋʋm tusir, kɔbiswai nɛ piinɛ ayɔpɔi, Fulumfug nwadig dabpiinɛ ayɔpɔi daar bɛ Twedieh tɛŋ kanɛ bɛ Kumasi Metropolis Ashanti Region sʋʋlim linɛ bɛ Ghana. O da naae sakur bɛ Presbyterian Training College ka ba yʋʋn buoni li English Church Mission School, biis sakur kanɛ bɛ Kumasi. Anina ka o da paam Elementary Standard Seven sakur gbaŋ yʋʋm tusir, kɔbiswai nɛ pistan nɛ ayuobʋ ni.

## Tʋʋma nɛ pɔlitis
Owusu da anɛ tuongad, kpaad, soogia kʋdʋg ka nyaan kilim wadmaan. O da pinil politis nwɛɛb nɛ yʋʋm tusir, kɔbiswai nɛ pisyuobʋ nɛ awai ni, yʋʋm kan ka o da zien Progress Party (PP) naadɔɔg zugu nyaa naam, o da zien nɛ tis Atwima-Mponua constituency bɛ yʋʋm tusir, kɔbiswai nɛ pisyuobʋ nɛ awai vootʋg la ni. O da pinil o tʋʋma an wadmaan nɛ yʋʋm tusir, kɔbiswai nɛ pisyuobʋ nɛ awai, Sawaar nwadig la, pinilig daarm on da di yaan la. O naam saŋa da naae daar sier anɛ yʋʋm tusir, kɔbiswai nɛ pisyɔpɔi nɛ ayi, yʋʋm paal nwadig, dabpiinɛ atan daar.

## O mɛŋ vʋʋm
Owusu da anɛ Kristo nid. O da mɔr pʋa nɛ biis piiga. On da nɔŋ diema sieba anɛ bɔɔl.

## Gbanvɛɛnsa
Bentil

**Bentil** anɛ yʋʋr. Nidib sieba banɛ mɔr yʋʋr kan anɛ:

* Ben Bentil (dʋam 1995), Ghana bɔɔl nwɛɛd
* Emanuel Bentil (dʋam 1978), Ghana bɔɔl nwɛɛd
* Godwin Bentil (dʋam 2001), Ghana bɔɔl nwɛɛd

## Gbanvɛɛnsa
Boadu

**Boadu** anɛ yʋʋr kanɛ gbin ni an tɔnɔs kanɛ sʋŋid, onɛ mɔr paŋ. Nidib sieba banɛ mɔr yʋʋr kaŋa anɛ:

* James     Boadu (dʋam 1985), Ghana bɔɔl nwɛɛd
* Mavis Nkansah Boadu (dʋam 1989),     Ghana politis maan
* Myron Boadu (dʋam 2001), Dutch bɔɔl nwɛɛd
* Richard Boadu (dʋam 1998), Ghana bɔɔl nwɛɛd

## Gbanvɛɛnsa
Boakye-Yiadom

**Boakye-Yiadom** anɛ yʋʋr kanɛ ka ba pʋd nidibi bɛ Ghana. Nidib sieba banɛ ka ba yʋda an ala anɛ:

* Anthony Boakye-Yiadom, Ghana politis nwɛɛd
* Henry Yiadom Boakye (dʋam 1969), Ghana nid kanɛ nwɛɛd politis
* Henry Yeboah Yiadom-Boachie (dʋam 1972), Ghana politis maan
* Kofi Boakye     Yiadom (kum yʋʋŋ 2020), Ghana yʋʋmyʋʋm
* Lynette Yiadom-Boakye (dʋam 1977), British dim gban sɔbid
* Nana Boakye-Yiadom     (disambiguation)
** Nana Boakye-Yiadom (bɔɔl nwɛɛd) (dʋam 1996), English bɔɔl nwɛɛd
** Nana Boakye-Yiadom (labadies) (dʋam 1983), Ghana labadies
* Richmond Yiadom Boakye (dʋam 1993), Ghana bɔɔl nwɛɛd
* Patrick Boakye-Yiadom (dʋam 1976), Ghana politis maan

## Gbanvɛɛnsa
Boamah

**Boamah** anɛ kambʋŋ bɛɛ Akan yʋʋr kanɛ ka ba mɔri pʋd ka li gbin an tɛɛns sʋŋid'. Nidib sieba banɛ mɔr yʋʋr kan anɛ:

* Edward Omane Boamah (1974–2025), Ghana nid kanɛ da maan politis
* Michael Boamah (dʋam 2003), bɔɔl nwɛɛd
* Patrick Yaw Boamah (dʋam 1974), Ghana nid kanɛ maan politis

## Gbanvɛɛnsa
Borborbor

**Borborbor** anɛ Ghana nɛ Togo dim waa kanɛ ka Ewe dim buudi banɛ bɛ Volta region Ghana sʋʋlim nɛ Togo yadagɔbʋg baba dim waad, ba sieba anɛ Kpalime nɛ Lomé. Ba waad waa kaŋa bɛnɛ malima banɛ ka nidib la laasid nɛ ba naanam ni. Waa kaŋa yinɛ Mr. Francis Kudzo Nuatro yʋʋm tusir, kɔbiswai nɛ pisnu saŋa. Li anɛ waa kanɛ paan malima banɛ ka Ewe dim banɛ bɛ Volta Region Ghana la maan, zinig kanɛ ka Anlo Ewe nam bɛ Ghana sʋʋlim nɛ Togo tɛŋin.

Borborbor waa la nyɛ yʋʋr hali lin yi yʋʋma pisnu banɛ gaad la bɛ Nketia, Jones nɛ Amu nɛ lin nyaan ti yadig zinigi paae Chernoff, Agawu, Avorgbedor, Burns, Fiagbedzi, Dor, Pantaleoni, Locke nɛ zinig sieba bɛdigʋ.

## Borborbor pinlig

### Fuud
Waa la titaam anɛ pʋabi waadi li ka yɛɛd fu waama ka zanl kparikɛɛng banɛ dʋʋsid nindaa piela ayi nuugin

## Gbanvɛɛnsa
Dag Heward-Mills

**Dag Heward-Mills** (dʋam dabisir 14 May 1963) anɛ Ghana nid ka lɛn an Winpʋʋs dɔɔg kpɛɛm bɛ Accra, Ghana. Onɛ pinil ka lɛn an Bishop tis Lighthouse Group of Churches. Onɛ lɛn sʋʋe Anagkazo Bible and Ministry Training Center linɛ bɛ Eastern Region Ghana sʋʋlim la.

## Pinilig nɛ sakur
Dag Heward-Mills da dʋa nɛ yʋʋm tusir, kɔbiswai nɛ pisyuob nɛ atan, Sigsaa nwadig, dabpiinɛ anaasi daar bɛ London sʋʋlim, o ma anɛ Elizabeth ka o saam an Nathaniel Heward-Mills.

## Tʋʋma
Yʋʋm tusir, kɔbiswai nɛ pisnii nɛ anii la ni, Heward-Mills da pinil Winpʋʋs dɔɔg kanɛ buon Lighthouse Chapel International. Yʋʋm tusir, kɔbiswai nɛ piswai nɛ yinnɛ saŋa la, Winpʋʋs dɔɔg la da da diema zinigi bɛ Korle-Gonno, anina ka ba mɛ ba Winpʋʋs dɔɔg yiiga.

Heward-Mills da pinil "Healing Jesus Campaign" lin na niŋ siem ka o nyaŋi faane nidib million kɔbiga yela tis Kristo.

He founded the Anagkazo Bible and Ministry Training Center (ABMTC) in the practical work of the ministry. The Bible School campus is located in the Akuapem mountains.

Yʋʋm tusayi nɛ piinɛ yinnɛ la ni, Heward-Mills da kilim karinsaam tis First Love Church, linɛ ka o da tiaki li yʋʋr yaas yʋʋm tusayi nɛ pisi nii lɛbis United Organization of First Love Churches (UO-FLC 190).

## Gbana
* The *Loyalty and Disloyalty* series of ten titles
* Amplify Your Ministry: With Miracles & Manifestations of The Holy Spirit” 

## Yʋʋr yiib
Yʋʋm tusayi nɛ pisi nɛ atan, yʋʋm paal nwadig la ni, Dag Heward-Mills da paas nidib kɔbiga banɛ bɛ Africa ka ba yʋʋr yi pʋʋgin, lʋgir kanɛ da vɛɛns anɛ Reputation Poll International.

## Gbanvɛɛnsa
Daniel Obinim

**Daniel Obinim** (o dʋam dabisir an Mɔtul nwadig, dabpisi nɛ awai daar, yʋʋm tusir, kɔbiswai nɛ pisyɔpɔi nɛ ayɔpɔi ni), ka ba lɛn buon o ye Angel Obinim, anɛ karensaam tis Winpʋʋs dɔɔg kanɛ buon International God's Way Church, Ghana sʋʋlim.

## O pinilig
Ba da o dʋam Obinim bɛnɛ yʋʋm tusir, kɔbiswai nɛ pisyɔpɔi nɛ ayɔpɔi ni, Mɔtul nwadig, dabpisi nɛ awai daar, bɛ Ghana sʋʋlim.

## Yelsieba

### Pʋab pʋya nɔɔb
Yʋʋm tusayi nɛ piinɛ anaasi ni, Obinim da bɛ T.V ni nɔɔd pʋa pʋʋr ka li da anɛ ye o tiebid o nɛ ala.  Nwa da kɛ ka lʋgir kanɛ ka ba buon Amnesty International ka ba bɛ Ghana la yɛt ye o tuug wada ka li nar ye ba tɛɛg o tubirt.

#### Piana ziela
Daniel Obinim yi yiŋ saŋa bɛdigʋ yis o nɔɔr pianad sieba. O da piana ye o anɛ Winaam maliak, ka linzug ka o karindɔɔg dim nɔk Maliaki paas o yʋʋr la pʋʋgin ka yʋʋn buon o ye "Maliak Obinim". O da ye on kɛ ka o karimbiig kanɛ ka o paaspɔt bɔdig ka o pʋ nyɛ, lili lɛb na. Yʋʋm tusayi nɛ piinɛ ayuobʋ ni, o da yel o karindɔɔg la ye o na nyaŋi tiak o mɛŋ bɛɛ o taaba ka ba kilim laasieba bɛɛ bʋnkɔnbid. Jon Benjamin, onɛ zie British dim nɔba zug Ghana tɛŋin, da laad o bɛ Twitter.

##### 2016 fiebig yela
Yʋʋm tusayi nɛ piinɛ ayuobʋ n, Obinim da nɔk fifibilig fieb biis ayi bɛ T.V zug, ba yinnɛ da tʋk nɛ pʋʋg ban da sanam taaba la zug nɛ ban da kɛŋ yis pʋʋgi bas la zug, ka li da kɛ ka nidib da piana li yela hali, ban da nɔki li vidiyo niŋ naasaasɔɔngin la. Ghana nid kanɛ da an Minister of Gender, Children, and Social Protection ka o yʋʋr buon Nana Oye Lithur mɛŋ da duoe dɔlis suoya lin na niŋ siem ka ba gbana o, o da kɛŋi fabili tis Ghana Police Service  Domestic Violence and Victims' Support Unit (DOVVSU). Ba da gbana o.

Ban da gbana o nyaaŋ la, o karindɔɔg nidib kɔbis siem yel da laasi paae pʋlʋs zinigin la ye ba basim o, linɛ da an yiiga daan ka ba nyɛ ka nwa naam kati waae Winpʋʋs tʋmtʋmnib kpɛɛmnam ni. Nidib la da tis nɔnya ye ba kʋ vooti tis Gɔmɛna zugraan kanɛ da zini o naam kuk zug yʋʋm kan la yaasi bɛ yʋʋm tusayi nɛ piinɛ ayuobʋ vootʋg la nii, ba yaa pʋ yis o ka o kulɛ. Ba da nɔk nɛ kuom faans nidib la ka ba nyaan gaad.

## O mɛŋ yela
Obinim anɛ Kristo nid ka o pʋa a yʋʋm-yʋʋm kanɛ ka o yʋʋr buon Florence Obinim.

## Gbanvɛɛnsa
Batakari Day

**Batakari Day** anɛ dabisir kanɛ ka Ghana nidib wʋsa diti li Ghana sʋʋim wʋsa, dabisir la lu daasier anɛ Arizum daar kanɛ pinin nwadig wʋsa. Li kaa bʋnlinɛ an tilas ye sɔ wʋsa maalɛ, amaa banɛ bɛ Ghana wʋsa nark a ba ye Banaa Batakari kɛŋ tʋʋma zinisin bɛɛ sakur nam ni. Yʋʋm tusayi nɛ piinɛ anu, Sɛnlʋŋ nwadig la, daba anaasi daar ka Ministry of Tourism da tis nɔɔr kan, dabisir la anɛ ye banɛ bɛ Ghana yadatiʋŋ baba dim paali ba fʋʋd yɛɛb ka li anɛ Ghana nidib banɛ bɛ yadatiʋŋ baba tɛŋ nɔbigir yela.

## Gbanvɛɛnsa
Azonto

**Azonto** anɛ waa nɛ yʋʋma buudi pinil Ghana. Li dɔlis nɛ yi Ga waa Kpanlogo, linɛ bɛ Chorkor, James Town, Teshie, Nungua nɛ Tema sʋʋlim nam la, ba wʋsa bɛnɛ Greater Accra Region.

Tɛɛns bam ani, ba da pinili buon Azonto nɛ ye 'Apaa'. Apaa waa, linɛ an Azonto waa la anɛ linɛ ka ba laasid taaba ka lɔbid nuus yinnɛ, ka li paan nidib tʋʋma yela, bɛɛ ba lɔbid nuus la ye nidib gɔsid ka li vɛn ni ba.

## Gbanvɛɛnsa
Bowili language

**Bowili** (Bowiri) language, ***Tuwuli*** (Liwuli, Siwuri, Tuwili, Tora), anɛ buudi pianad kanɛ ka ba pianad bɛ Volta Region Ghana sʋʋlim. Li paas nɛ buudi pianad banɛ ka Ghana nɛ Togo dim laas ka li dɔl Kwa tʋŋ pianad.

## Gbanvɛɛnsa
Brukina

**Brukina**, bɛɛ burkina, anɛ Senegal nɛ Ivory Coast daam ka ba nɔk ki zɔɔm nɛ milik maal. Brukina nyɛ yʋʋri bɛ northern region Ghana sʋʋlim. Ba mɛ lɛn buoni li ye 'Deger'. 

## Giŋa
Brukina anɛ bʋnlinɛ ka fʋ na nyaŋi nu ka tʋmi fʋ tʋʋma bɔzugɔ li tisid pam nɛ ningbina biim bɛdigʋ. Ban nɔk sieli maal anɛ ki nɛ milik, ki anɛ bielim kanɛ yʋʋg dunia hali.

## Gbanvɛɛnsa
Bissa language

**Bissa** (bɛɛ **Bisa** (yinnɛ), **Bisan**, **Bissanno** (babig)), anɛ Mande buudi banɛ bɛ yadagɔbʋg tɛnsʋk baba Burkina Faso, yadatiʋŋ-nyaaŋ Ghana nɛ yadatiʋŋ baba Togo. Ba buudi pianad Bissa, anɛ Mande language buudi pianad kanɛ wan piana sieba bɛ Borgu Kingdom kʋdʋg kanɛ bɛ yanyaaŋ-datiʋŋ Benin yanyaaŋ-dagɔbʋg Nigeria, ka ba sieba an Busa, Boko, nɛ Kyenga. Yʋʋr kanɛ ka lɛn mɔri buon Bissa nam anɛ **Busansi**, ka banɛ buon ala anɛ Mossi nɛ Kusasi pianad ni, bɛɛ ban buol ye **Busanga**.

## Yʋda
Yʋʋr la sɔbid gbaʋŋin siem anɛ **Bissa**. Sieba mɛ sɔbidi li ye **Bisa**, ka Mossi pianad ni an **Busansi** (babig) bɛɛ **Busanga** (yinnɛ); nwa bɛɛ li kɔn nɛ Bisa pianad kanɛ bɛ Zambia bɛɛ Busa pianad kanɛ bɛ Nigeria nɛ Benin la.

## Tɛŋ widigir
Burkina Faso tɛŋin, ba pianad Bissa bɛ Boulgou, Koulpélogo, nɛ Kouritenga tɛɛn banɛ bɛ Centre-Est Region, ka lɛn bɛ Bazaga nɛ Zoundwéogo sʋʋlim nam banɛ bɛ Centre–Sud Region (Garango, Gomboussougou, Zabré, nɛ Tenkodogo tɛnpʋʋs), nɛ tɛŋ titɔndig baba linɛ bɛ Ganzargou Province Plateau-Central Region.

Ghana sʋʋlim ni, ba pianad Bissa bɛ Bawku Municipal District, sieba mɛ bɛ districts nam anu banɛ bɛ Bawku traditional sʋʋlim linɛ bɛ Upper East Region ka bam mɛ bɛ North East Region.

Togo tɛŋin, ba pianad Bissa bɛnɛ Tône Prefecture linɛ bɛ Savanes Region la. Nidib sieba mɛ pianad Bissa bɛ Ivory Coast.

## Laasʋg
Bissa buudi ppianad la an linɛ ka li yʋʋr yi paalʋ bɛ Mande buudi nam banɛ bɛ Ghana nɛ Togo. Li paas nɛ Eastern Mande buudi pianad ni, linɛ ka buudi babig pianad paasi li pʋʋgin, banɛ ka ba pianadi bɛ Volta River nɛ Borgu Kingdom, ka ba sieba an Boko, Busa, Samo, nɛ Bokobaru.

### Kɔnɔb kɔnɔb
Bissa mɔr kɔnɔb kɔnɔb anaasi:

# Barka bɛɛ Baraka (ka sieba buon Eastern Bissa)
# Gormine bɛɛ Gourmyne pʋ lal nɛ Barka pianad la ka ba pianadi li YARGATENGA bɛɛ     YARGATALA
# Lebre bɛɛ Zeba (ka sieba buon Western Bissa)
# Leere (ka sieba buon Northern Bissa)

Bissa buudi kanɛ ka ba pianadi li zinis bɛdigʋ anɛ Barka nɛ Lebre.

Bissa nidib banɛ bɛ yanyaaŋ la pianad anɛ Barka/Baraka. Banɛ bɛ yatuona la pianaad anɛ Lebre/Zeba. Banɛ bɛ yatiʋŋ la pianad anɛ Lere. Banɛ bɛ yadagɔbʋg la pʋ mɔr ye ban pianad nɛ yinnɛ maa nɛ.

### Vowel nam

### Consona nam

 

## Pianad mamisig

## Lebre bɛɛ Lere pianaginma
* Duoe wala: *Domireh ki* (lɛbisig: Domireh zain)
* Nintaŋ an wala: *Sundareh ki* (lɛbisig: Sundareh zain)
* zaam/yʋʋŋ an wala: *Yirbaa ki* (lɛbisig: Yirbaa zain)
* Pʋʋs ya: *Barka*
* Ansʋʋm: *Minga*
* Kɛm na: *Bur*
* Kɛm: *Ta*
* Kɛn kɛn: *An barka boi*
* Man nɔŋif: *Moi wam*

## Busa nɛ Boko dim banɛ bɛ Benin bɛɛ Nigeria
Busa nɛ Boko dim, Bissa buudi ayi, yinnɛ bɛnɛ Nigeria ka yinnɛ bɛ Benin kpie nɛ Borgu, Nigerian zinis banɛ an Niger, Kebbi nɛ Kwara nɛ Benin tɛɛns banɛ an Alibori nɛ Borgou.

Ban pianad nɛ Busa (ka ba lɛn buoni ba Bisã) nɛ Boko (ka ba lɛn buoni ba Boo). Ba buon bama ye Bussawa bɛ Hausa pianadin.

## Gbanvɛɛnsa